R A T I 0. 209 



scholae Philosophorum , deniquc aliis quoque scholis datum sit , hodie 

 tamen nondum istiusmodi scholas , quales in Graecia olim et Italia , apud 

 Persas et Indos reperiebantur , claro Academiae aut Universitatis nomine 

 appellamus. Academias enim nunc dicimus instituta non privata , sed 

 publica ; in quibus non una alterave disciplina , sed artium et disciplina- 

 rum numerus docetur non arete circumscriptus ; quibusque jus competit 

 summos juvenibus pro doctrinae praestantia honores tribuendi. Universi- 

 tatis autem nomine nunc appellamus illas Academias , in quibus omnium 

 disciplinarum altiorum studium obtinet , ita ut vera earum universitas existat. 



Istiusmodi institutorum , quae Academiae appellari possunt , primam 

 originem illi debemus populo , unde et Christiana emanavit religio , quique 

 ob originem nobilissimam locumque , quem in verae humanitatis historia 

 occupat , apud omnes aequos rervun arbitros in magna existimatione habe- 

 tur. Multae autem causae efFecerunt, ut Judaei, principum Chasmonaeo- 

 rum aevo, omnium primi istiusmodi conderent scholas. 



Finitum erat eo tempore primum bellum ad religionem propagandam 

 susceptum. Primus in orbe terrarum Antiochus Epiphanes , Syriae Rex , 

 gentes sibi subjectas vi et armis ad suam religionem traducere voluit. Et 

 aUae tamen cogi noluerunt gentes et Judaei, in angulo tunc Palaestinae 

 habitantes, neque cruciatibus neque suppliciis ad idolorum cultum adigi 

 potuerunt. Mox rebellaverunt et exigua Judaeorum manus , sed locorum 

 situ munita et rehgionis libertatisque studio exardescens numerosissimos 

 saepe fudit Syrorum exercitus tandemque victor ex diuturno bello excessit. 



Altiores jam fuerunt spiritus populi, oppressi hactenus et diu servi. 

 Fervens rehgionis , pro qua tot passi erant mala , studium eos incitavit , ut 

 et ipsi eandem armis propagarent devictosque Samaritanos , Idumaeos , 

 Ituraeos cogerent sua sacra profiteri et eandem inter suos stabilirent, aedi- 

 ficatis ubique Synagogis , in quibus Sacrae Scripturae libri quovis Sabbato 

 legerentur. Simplex autem lectio sufficere non poterat. Libri ilh scripti 

 erant sermone Hebraeo , Judaei autem id temporis utebantur Chaldaeo. 

 Multo etiam minus ingens proselytorum numerus Hebraea inteUigebat. 

 Quae adeo primum in Synagogis Hebraice lecta erant , Chaldaice statim 

 verti debuerunt, ut rite intellecta ad auditorum animos formandos mores- 

 que emendandos inservire possent. Hoc munus Sacerdotibus injungi non 



27 



